Ján Brejčák

Ján Brejčák (s. 29. kesäkuuta 1989 Poprad, Tšekkoslovakia) on slovakialainen jääkiekkopuolustaja, joka pelaa Slovakian pääsarjassa Extraliga-joukkue HK Dukla Michalovcessa.

 Ura 
 Seuraura 
Brejčák on HK Popradin kasvatti. Hän pelasi seurassa ensimmäiset miesten pelinsä vain 17-vuotiaana kaudella 2006–2007, jolloin Brejčák pelasi Extraligan runkosarjassa viisi ottelua ilman tehopisteitä. Hän teki Extraliga-debyyttinsä 26. tammikuuta 2007 MHK 32 Liptovský Mikulášia vastaan. Brejčák merkittiin Popradin seitsemänneksi puolustajaksi. Hän keräsi joukkueen 6–1-voittoon päättyneestä ottelusta teholukeman +3 ja sai myös yhden kahden minuutin jäähyn laitataklauksesta. Kaudella 2007–2008 Brejčák pelasi Popradissa ja Slovakian alle 20-vuotiaiden maajoukkueen kehitysohjelma HK VSR SR 20:ssä yhteensä 16 runkosarja- ja viisi playoff-ottelua tehden yhden syöttöpisteen. Myös alkukauden 2008–2009 hän vietti pääasiassa HK Orange 20:n (ent. HK VSR SR 20) vahvuudessa, jossa Brejčák teki 23 ottelussa tehot 3+2=5. Hän teki ensimmäisen Extraliga-maalinsa 3. lokakuuta 2008 ylivoimalla vieraissa MHK Kežmarokia vastaan. Brejčák palasi loppukaudella Popradiin, jossa hän pelasi 12 runkosarja- ja kymmenen karsintasarjan ottelua ilman tehopisteitä. Kaudella 2010–2011 Brejčák sijoittui 130 minuutillaan koko Extraligan jäähypörssissä kolmanneksi. Hän eteni samalla kaudella Popradin kanssa liigan finaaleihin, mutta Slovakian-mestaruuden vei lopulta kuitenkin HC Košice otteluvoitoin 4–1. 

Kaudeksi 2011–2012 Brejčák siirtyi Tšekin Extraligan HC Litvínoviin, jossa hän pelasi kaksi kautta. Kaudeksi 2013–2014 Brejčák palasi kotimaahansa ja siirtyi kaksivuotisella sopimuksella KHL:n laajennusjoukkue HC Slovan Bratislavan riveihin. Kaudeksi 2015–2016 hän siirtyi Sveitsin National League A:n HC Davosiin. Brejčák edusti joukkuetta kauden aikana myös seuran perinteisesti isännöimässä Spengler Cupissa.

Brejčák aloitti kauden 2016–2017 kasvattajaseurassaan HK Popradissa, mutta joulukuussa 2016 hän siirtyi loppuvuoden kestävällä try-out -sopimuksella Ruotsin toiseksi korkeimmalle sarjatasolle HockeyAllsvenskan-joukkue MODO Hockeyn paitaan. Saman kuun lopulla Brejčák sai joukkueeseen loppukauden jatkosopimuksen. Kaudeksi 2017–2018 hän palasi taas kotimaahansa ja siirtyi Extraliga-joukkue HC Banská Bystricaan. Brejčák voitti kauden päätteeksi Slovakian-mestaruuden.

Alkukaudella 2018–2019 Brejčák jatkoi Banská Bystricassa ottelukohtaisella sopimuksella ja pelasi kaksi Mestarien liigan ottelua, kunnes syyskuussa 2018 hän siirtyi loppukauden kattavalla sopimuksella SM-liigajoukkue Hämeenlinnan Pallokerhoon. Brejčákin rooli jäi kuitenkin lopulta melko pieneksi, eikä hän saanut pudotuspeleissä peliaikaa enää puolivälierien jälkeen. Brejčák voitti kauden päätteeksi Suomenmestaruuden. Kaudeksi 2019–2020 hän palasi vuoden mittaisella sopimuksella HC Banská Bystricaan. Brejčák sijoittui 163 minuutillaan koko liigan jäähypörssissä neljänneksi.

Kesken kauden 2020–2021, tammikuussa 2021 Brejčákin sopimus HC Banská Bystrican kanssa purettiin. Helmikuussa hän siirtyi loppukauden kattavalla sopimuksella Saksan DEL-liigan Düsseldorfer EG:hen. Kaudeksi 2021–2022 Brejčák palasi taas vuoden mittaisella sopimuksella Banská Bystricaan. Marraskuussa 2021 hän siirtyi kuitenkin loppukauden kattavalla sopimuksella Norjan Fjordkraft-ligaenissa pelaavan Storhamar Ishockeyn riveihin.

 Maajoukkueura 
Brejčák edusti Slovakiaa MM-kilpailuissa vuonna 2014. Yhteensä hän on pelannut 32 A-maaottelua tehopistein 2+3=5.  

Brejčák pelasi myös alle 20-vuotiaiden MM-kilpailuissa vuonna 2009, jolloin hän toimi Slovakian varakapteenina. Hän pelasi myös World Junior A Challengessa vuonna 2006. 

 Muuta 
Brejčákin serkku Daniel pelaa Slovakian Extraligaa puolustajana HK Popradissa.

 Tilastot 
 2005–2006  HK Poprad  Slovakia U20  2  0  2  2  0  6  0  0  0  10 2006–2007  HK Poprad  Slovakia U20  32  1  1  2  46  –  –  –  –  –   HK Poprad  SloEL  5  0  0  0  4  –  –  –  –  – 2007–2008  HK Poprad  Slovakia U20  35  0  16  16  52  –  –  –  –  –   HK Poprad  SloEL  4  0  0  0  0  5  0  0  0  4   HK VSR SR 20  SloEL  12  0  1  1  28  –  –  –  –  – 2008–2009  HK Poprad  Slovakia U20  5  5  1  6  4  –  –  –  –  –        JMM  7  0  0  0  6   HK Poprad  SloEL  12  0  0  0  6  –  –  –  –  –   HK Orange 20  SloEL  23  3  2  5  46  –  –  –  –  – 2009–2010  HK Poprad  SloEL  42  2  6  8  40  5  0  0  0  37   MHK Kežmarok  Slovakia I  7  0  0  0  4  –  –  –  –  – 2010–2011  HK Poprad  SloEL  49  3  4  7  130  18  3  4  7  42 2011–2012  HC Litvínov  ČEL  39  1  1  2  87  –  –  –  –  –   HC Litoměřice  Tšekki I  6  0  0  0  6  –  –  –  –  – 2012–2013  HC Litvínov  ČEL  38  1  3  4  104  6  0  0  0  18 2013–2014  HC Slovan Bratislava  KHL  20  0  2  2  14  –  –  –  –  –        MM  6  0  0  0  4 2014–2015  HC Slovan Bratislava  KHL  40  0  2  2  47  –  –  –  –  – 2015–2016  HC Davos  NLA  28  0  3  3  67  –  –  –  –  – 2016–2017  HK Poprad  SloEL  19  1  8  9  54  –  –  –  –  –   MODO Hockey  Allsvenskan  18  2  1  3  78  –  –  –  –  – 2017–2018  HC Banská Bystrica  SloEL  37  6  8  14  44  16  1  4  5  49 2018–2019  HPK  SM-liiga  39  0  4  4  30  4  0  0  0  0  2019–2020  HC Banská Bystrica  SloEL  42  1  8  9  163  –  –  –  –  – 2020–2021  HC Banská Bystrica  SloEL  9  1  2  3  16  –  –  –  –  –   Düsseldorfer EG  DEL  18  0  3  3  16  –  –  –  –  – 2021–2022  HC Banská Bystrica  SloEL  8  1  1  2  14  –  –  –  –  –   Storhamar Ishockey  Norja  14  0  0  0  66  12  0  3  3  16 2022–2023  Stavanger Oilers  Norja  5  0  1  1  6  –  –  –  –  –   HC Banská Bystrica  SloEL  4  0  2  2  6  –  –  –  –  – 2023–2024  HK Poprad  SloEL  17  0  2  2  32  –  –  –  –  – 12 kautta  yhteensä  SloEL  283  18  44  62  583  49  4  8  12  165 2 kautta  yhteensä  ČEL  77  2  4  6  191  6  0  0  0  18 2 kautta  yhteensä  KHL  60  0  4  4  61  –  –  –  –  – 2 kautta  yhteensä  Norja  19  0  1  1  72  12  0  3  3  16 1 kausi  yhteensä  SM-liiga  39  0  4  4  30  4  0  0  0  0 1 kausi  yhteensä  NLA  28  0  3  3  67  –  –  –  –  – 1 kausi  yhteensä  DEL  18  0  3  3  16  –  –  –  –  –

 Lähteet 

 Viitteet 

Luokka:Slovakialaiset jääkiekkoilijat
Luokka:Vuonna 1989 syntyneet
Luokka:Elävät henkilöt